gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8420, del 09-11-2018 (2018/10152)

ACORD de 26 d'octubre de 2018, del Consell, pel qual s'autoritza una transferència de crèdits entre programes i dels capítols 2 i 4 al capítol 3, en la Conselleria d'Educació, Investigació, Cultura i Esport, per import global de 350.000 euros. Expedient 09.019/18-117.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8420

Data del DOGV
:   09-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10444


Data del document
:   26-10-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 26 d'octubre de 2018, del Consell, pel qual s'autoritza una transferència de crèdits entre programes i dels capítols 2 i 4 al capítol 3, en la Conselleria d'Educació, Investigació, Cultura i Esport, per import global de 350.000 euros. Expedient 09.019/18-117. [2018/10629]  
La Conselleria d'Educació, Investigació, Cultura i Esport planteja la necessitat d'incrementar la dotació del capítol 3, «Despeses financeres», en el programa 421.10, Direcció i serveis generals, en resultar l'actual insuficient per a fer front a liquidacions d'interessos de demora i altres despeses financeres derivades de sentències pendents d'aplicar, a finançar mitjançant transferència de disponibilitats que no es preveu executar en el que resta d'exercici, existents en el capítol 2 dels programes 421.30, Ordenació educativa, i 457.10, Foment de l'activitat esportiva, així com en el capítol 4 d'aquest últim, en la línia de subvenció de concurrència competitiva S8214, «Aules i escoles ciclistes», prevista per a subvencionar la creació i funcionament d'aules/escoles ciclistes però que no es podrà convocar en aquest exercici atés l'estat actual de la seua tramitació.  
A aquest efecte i en virtut del que es disposa en els articles 21 i 23 de la Llei 22/2017, de 29 de desembre, de pressupostos de la Generalitat per a l'exercici 2018, a proposta del conseller d'Hisenda i Model Econòmic, el Consell, prèvia deliberació, en la reunió de 26 d'octubre de 2018,  
  
  
ACORDA  
  
Primer  
Autoritzar en l'annex de transferències i subvencions corrents del programa 457.10, Foment de l'activitat esportiva, la minoració de la dotació de la línia de subvenció de concurrència competitiva S8214 d'acord amb el detall següent:  
Segon  
Autoritzar la minoració de crèdit en les aplicacions i pels imports que es detallen a continuació:  
  
Aplicació Import  
51.57.50.847.98.0 109.000  
12.29.33.877.42.8 150.000  
71.88.88.305.12.4 91.000  
Total minoracions 350.000  
  
  
  
Tercer  
Autoritzar l'increment de crèdit en l'aplicació 46.71.43.505.50.2 per import de 350.000 euros.  
  
València, 26 d'octubre de 2018  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8400, del 10-10-2018 (2018/9118)

Informació pública de la modificació puntual del Pla general d'ordenació urbana Antiga Fàbrica de Tabacs. Expedient 03347/2017/000142.
--------------------------------------------------------------------------------------------------------------------------------------

### Dades del document

Número de DOGV
:   8400

Data del DOGV
:   10-10-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/9118


Data del document
:   01-10-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la modificació puntual del Pla general d'ordenació urbana Antiga Fàbrica de Tabacs. Expedient 03011/2017/000142. [2018/9118]  
El Ple de l'Ajuntament, en la sessió celebrada el 27 de setembre de 2018, va adoptar l'acord que, en la part dispositiva, diu el següent:  
  
«Primer. Iniciar el procés de consulta a les administracions públiques afectades i a les persones interessades en la modificació puntual del Pla general d'ordenació urbana de València Antiga Fàbrica de Tabac, i sotmetre-la a informació pública durant un termini de 45 dies, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la consulta.  
Segon. Sol·licitar un informe a la Direcció General de Cultura i Patrimoni i a la Direcció General d'Aviació Civil, així com a les entitats subministradores dels serveis públics urbans que puguen resultar afectades i serveis municipals consultats en la fase d'avaluació ambiental.  
  
Tercer. Comunicar l'inici de la fase de consulta als interessats que han format part en el procediment simplificat de l'avaluació ambiental i territorial estratègic, a l'associació de veïns corresponent i als interessats en l'expedient.  
Quart. Procedir a la inserció, en la pàgina web municipal www.valencia.es, de la documentació sotmesa a informació pública i posar-la a disposició del públic en l'Oficina Municipal d'Informació Urbanística, situada a la planta baixa de l'edifici municipal de l'Antiga Fàbrica de Tabac, al carrer d'Amadeu de Savoia, número 11.»  
  
I de conformitat amb el que estableix l'article 57, en relació amb l'article 53, de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació es troba a disposició del públic en les dependències de l'Ajuntament de València (c. Amadeu de Savoia, núm. 11, planta baixa, Oficina d'Informació, de 09.00 a 13.00 hores) i exposada en el lloc web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 1 d'octubre de 2018.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 8317, del 14-06-2018 (2018/5670)

Informació pública relativa a la modificació substancial d'autorització ambiental integrada i avaluació d'impacte ambiental sol·licitada per a la fabricació de productes ceràmics mitjançant enfornat al terme municipal de Vilafamés.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8317

Data del DOGV
:   14-06-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/5670


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública relativa a la modificació substancial d'autorització ambiental integrada i avaluació d'impacte ambiental sol·licitada per a la fabricació de productes ceràmics mitjançant enfornat al terme municipal de Vilafamés. [2018/5670]  
De conformitat amb el que estableixen l'article 16 de la Llei 16/2002, d'1 de juliol, de prevenció i control integrats de la contaminació, així com els articles 36 i 46 de la Llei 21/2013, de 9 de desembre, d'avaluació ambiental, se sotmet a informació pública l'expedient número 127/16 IPPC/JOM, relatiu a modificació substancial de l'autorització ambiental integrada número 159/AAI/CV, conjuntament amb l'expedient d'avaluació d'impacte ambiental número 49/5651-FEC, promoguts ambdós per la mercantil que s'indica a continuació:   
  
  
Peticionari: Cicogres, SA (NIF A12224...).  
Emplaçament: carretera Vilafamés - la Pobla Tornesa, s/n, Vilafamés (Castelló).  
Projecte: modificació substancial d'autorització ambiental integrada i avaluació d'impacte ambiental. Activitat: fabricació de productes ceràmics mitjançant enfornat. Producció després de la modificació: 65.083.023 m²/any.  
  
Cosa que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les entitats i particulars interessats puguen presentar les al·legacions que estimen convenients.  
  
Durant aquest termini els interessats podran examinar el projecte a la Conselleria d'Agricultura, Medi Ambient, Canvi Climàtic i Desenvolupament Rural, Servei de Prevenció i Control Integrat de la Contaminació, ciutat administrativa 9 d'Octubre, torre 1, 4a planta, carrer de la Democràcia, núm. 77, de València, així com a l'Ajuntament de Vilafamés, on estarà exposat en hores d'atenció al públic.  
Finalitzat el període d'informació pública, s'anunciarà en el Diari Oficial de la Generalitat Valenciana el moment en el qual podrà consultar-se en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions que, si escau, es presenten.  
  
València, 28 de maig de 2018.- El director territorial d'Agricultura, Medi Ambient, Canvi Climàtic i Desenvolupament Rural: Joan Piquer Huerga.
Diari Oficial de la Generalitat Valenciana


Sumari del DOGV 8350, del 30-07-2018 (2018/6965)

Nomenament de funcionària de carrera amb la categoria d'agent de recaptació.
----------------------------------------------------------------------------

### Dades del document

Número de DOGV
:   8350

Data del DOGV
:   30-07-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/6965


Data del document
:   10-07-2018

Organisme emissor
:   Ajuntament d'Alginet

Tipus de document
:   Anunci

Descriptors 

:   * Alginet
    * funcionari

Nomenament de funcionària de carrera amb la categoria d'agent de recaptació. [2018/6965]  
Per la Resolució de l'Alcaldia 1000/2018, de 10 de juliol, s'ha nomenat, com a funcionària de carrera de l'Ajuntament d'Alginet, agent de recaptació, pertanyent a l'escala d'administració especial, subescala tècnica, classe tècnics auxiliars, corresponent al grup C1 de titulació, Yolanda Quijal Valero.  
Cosa que es fa pública de conformitat amb el que disposa l'article 58.1.b de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
Alginet, 10 de juliol de 2018.- El secretari: José Vicente Ibor Ridaura.
Diari Oficial de la Generalitat Valenciana


Sumari del DOGV 8215, del 18-01-2018 (2017/12363)

Adjudicació i formalització del contracte número 447/2017. Subministrament d'equipament quirúrgic per al Departament de Salut València Arnau de Vilanova - Llíria.
------------------------------------------------------------------------------------------------------------------------------------------------------------------

### Dades del document

Número de DOGV
:   8215

Data del DOGV
:   18-01-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/12145


Data del document
:   22-12-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * contracte de subministraments
    * adjudicació de contracte administratiu

Adjudicació i formalització del contracte número 447/2017. Subministrament d'equipament quirúrgic per al Departament de Salut València Arnau de Vilanova - Llíria. [2017/12898]  
1. Entitat adjudicadora  
a) Organisme: Generalitat Valenciana, Conselleria de Sanitat Universal i Salut Pública.  
b) Dependència que tramita l'expedient: Departament de Salut de València Arnau de Vilanova - Llíria.  
c) Número d'expedient: 447/2017.  
  
2. Objecte del contracte  
a) Tipus: subministrament.  
b) Descripció: subministrament d'equipament quirúrgic per al Departament de Salut València Arnau de Vilanova - Llíria.  
c) Divisió per lots i numero: sí. 3.  
d) CPV: 33162100-4 aparells per a quiròfan.  
e) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 8134, de 25 de setembre de 2017.  
  
3. Tramitació i procediment  
a) Tramitació: ordinària.  
b) Procediment: obert.  
c) Regulació no harmonitzada.  
d) Subhasta electrònica: -  
e) Criteris d'adjudicació: oferta econòmica més avantatjosa en funció de diversos criteris. Veure plecs.  
  
4. Valor estimat del contracte  
Dos-cents huit mil euros (208.000,00 ?) IVA exclòs.  
  
5. Pressupost base de licitació  
Dos-cents huit mil euros (208.000,00 ?) IVA exclòs, desglossat en BI: 208.000,00 ?; IVA 21 %: 43.680,00 ?; import total: 251.680,00 ?.  
  
  
6. Adjudicació i formalització del contracte  
a) Data d'adjudicació: 23 de novembre de 2017.  
b) Data de formalització del contracte: 24 de novembre de 2017.  
  
c) Contractistes:  
  
Lot Adjudicataris CIF  
1 J.J.P HOSPITALARIA, SL O82002447  
2 PROVAQUIL, SL V05277559  
3 F.M. CONTROL, SL G77753606  
  
  
d) Nacionalitat: espanyola.  
e) Import d'adjudicació:  
  
Lot Adjudicataris Import IVA exclòs IVA 21 % Import IVA inclòs  
1 J.J.P HOSPITALARIA, SL 53.007,58 - 11.131,59 - 64.139,17 -  
2 PROVAQUIL, SL 62.524,00 - 13.130,04 - 75.654,04 -  
3 FM CONTROL, SL 80.800,00 - 16.968,00 - 97.768,00 -  
  Imports totals 196.331,58 - 41.229,63 - 237.561,21 -  
  
  
València, 22 de desembre de 2017.- El gerent: Juan Domene García. La directora econòmica: Cueva Santa Pedro García. (R 22.07.2016 de la consellera de Sanitat Universal i Salut Pública; DOGV 7846, 08.08.2016).
Diari Oficial de la Generalitat Valenciana


Sumari del DOGV 8347, del 26-07-2018 (2018/6951)

Informació pública de la sol·licitud d'ocupació temporal de via pecuària en el terme municipal de Vilafranca (via pec. núm. 5).
-------------------------------------------------------------------------------------------------------------------------------

### Dades del document

Número de DOGV
:   8347

Data del DOGV
:   26-07-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/6951


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'ocupació temporal de via pecuària en el terme municipal de Vilafranca (via pec. núm. 5). [2018/6951]  
S'està tramitant en la Direcció Territorial de Castelló, promogut per l'Ajuntament de Vilafranca, l'expedient d'autorització per a l'ocupació temporal de domini públic en la següent via pecuària: núm. 5 carrerada de la Torre Nova, en el TM de Vilafranca (Castelló). Expedient: STMA/SF/VP/043/2018.  
En compliment del que disposa l'article 33 de la Llei 3/2014, d'11 de juliol, de vies pecuàries de la Comunitat Valenciana, i article 64.c de la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic. De conformitat en l'article 83 de la Llei 39/2015, d'1 d'octubre, del procediment administratiu comú de les administracions públiques, aquest expedient se sotmet a informació pública.  
Cosa que es fa pública perquè se'n prenga coneixement, fixant el termini d'un mes, a partir de la publicació del present anunci en el Diari Oficial de la Generalitat Valenciana, perquè els interessats puguen consultar l'expedient, així com presentar al·legacions, en horari d'atenció al públic, en les oficines de la Secció Forestal del Servei Territorial de medi ambient, de la Direcció Territorial d'aquesta Conselleria a Castelló, a la planta 2a de l'edifici PROP de l'av. Germans Bou, núm. 47, de Castelló de la Plana.  
  
Castelló de la Plana, 2 de juliol de 2018.- El director territorial: Antoni Lluís García Sanz.
Diari Oficial de la Generalitat Valenciana


Sumari del DOGV 8343, del 20-07-2018 (2018/6597)

Notificació de la sentència dictada en el judici verbal número 525/2017.
------------------------------------------------------------------------

### Dades del document

Número de DOGV
:   8343

Data del DOGV
:   20-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6597


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el judici verbal número 525/2017. [2018/6597]  
Judici: judici verbal número 525/2017.  
Part demandant: Grenke Alquiler, SA.  
Part demandada: 10-4 Zona Policial, SL.  
  
En el judici a què es fa referència s'ha dictat la resolució que té el text que literalment és com segueix:  
«Dispositiva  
Estime la demanada interposada per la procuradora Ana Tomás Alberola, en la representació de la mercantil Grenke Alquiler, SA, assistida de la lletrada Katarzyna Chojnowska, contra la també entitat 10-4 Zona Policial, SL, declarada en rebel·lia; declare resolt el contracte que lligava les parts i condemne la demandada a pagar, a l'actora, la quantitat, en data la demanda, de 1.342,74 euros, a més de la que resulte, d'acord amb allò que s'ha pactat en la clàusula 15.3, fins a la devolució del bé objecte del contracte que es dirà, tot això amb l'interés de demora pactat. Així mateix condemne la demandada a tornar, a l'actora, la copiadora multifunció ÉS 4320 EX MFP del fabricant OKI, objecte del contracte.  
  
Les costes processals s'imposen a la part demandada.  
Notifiqueu aquesta resolució a les parts i feu-los saber que en contra no pot interposar-se cap recurs d'apel·lació.  
Aquesta és la meua sentència, de la qual cal portar un testimoniatge a les actuacions, que, jutjant definitivament en primera instància, pronuncie, mane i firme.»  
  
Atés que es desconeix el domicili o la residència actuals de la part demandada, per resolució de hui, de conformitat amb el que disposen els articles 156.4 i 164 de la Llei 11/2000, d'enjudiciament civil, s'ha ordenat la publicació d'aquest edicte en el tauler d'anuncis del Jutjat i en el Diari Oficial de la Generalitat Valenciana per a dur a efecte la diligència de notificació de la sentència.  
  
Gandia, 2 de juliol de 2018.- El lletrat de l'Administració de justícia: Enrique Ferri Borrás.
Diari Oficial de la Generalitat Valenciana


Sumari del DOGV 8293, del 11-05-2018 (2018/4266)

Notificació de la sentència dictada en la peça incident concursal número 493/2014.
----------------------------------------------------------------------------------

### Dades del document

Número de DOGV
:   8293

Data del DOGV
:   11-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4266


Organisme emissor
:   Jutjat Mercantil Número 1 de Castelló de la Plana

Tipus de document
:   Edicte

Notificació de la sentència dictada en la peça incident concursal número 493/2014. [2018/4266]  
En aquest procediment, peça incident concursal. Altres (art. 192 LC) [192] 000493/2014, seguit a instàncies de la Comunitat de Propietaris Ribert Graupera 215 de Deltebre contra Promociones Nou Torredembarra, SL, 3 AG Beni 2002, SL, Gonzalo Gràcia Iturbide, Marc Arasa Grau, Mapfre Empreses, SA, i Administració concursal, s'ha dictat la Sentència número 278/2016, de 7 de desembre de 2016, que literalment és com segueix:  
  
«Dispositiva  
Estime parcialment la demanda interposada per la Comunitat de Propietaris Robert Graupera 215 (abans 213) de Deltebre i, en la seua conseqüència:  
1. Condemne Promociones Nou Torredembarra, SL, a la reparació, del mode detallat en el dictamen pericial aportat amb la demanda (document núm. 7), dels defectes consistents en humitats i condensacions en l'edifici, acabaments de ximenera deficients, filtracions en coberta, deficients ancoratges de les unitats d'aire condicionat, rampa d'accés a pàrquing deficient i passos d'instal·lacions deficients, així com al pagament de les costes causades a la part demandant en les pretensions dirigides contra la promotora demandada.  
2. Absolc les parts codemandades 3 AG Beni 2002, SL, Gonzalo Gràcia Iturbide, Marc Arasa Grau i Mapfre Seguros de Empresas, Cia de Seguros y Reaseguros, SA, de les pretensions deduïdes en contra seua i condemne la part demandant al pagament de les costes causades a tals codemandats.  
Notifiqueu aquesta sentència a les parts, en compliment de l'article 208.4 de la Llei d'enjudiciament civil, en relació amb l'article 197 de la Llei concursal, i a l'apartat 6 de la disposició addicional quinzena de la Llei orgànica del poder judicial en la seua redacció donada per Llei orgànica 1/2009, de 3 de novembre. Aquesta sentència no és ferma i contra ella es pot interposar un recurs d'apel·lació, a presentar davant d'aquest jutjat i dins del termini de vint dies comptadors des de l'endemà de la notificació. Per a interposar el recurs, i excepte dret d'assistència jurídica gratuïta o exempció legal, la part recurrent haurà d'haver consignat prèviament, en el compte de dipòsits i consignacions, un dipòsit de 50 euros.»  
I atés que Promociones Nou Torredembarra, SL, es troba en parador desconegut, expedisc aquest edicte a fi que li valga de notificació en legal forma.  
  
Castelló de la Plana, 22 de març de 2018.- El lletrat de l'Administració de justícia: Jorge González Rodríguez.